text: Se video: De hjælper ofre i deres hjemland
  20 maj 2014 kl. 12.50
  En gruppe bosniere i Kolding bruger alle ledige timer på at samle ind til katastrofens ofre i deres hjemland.
  Store områder er ramt af oversvømmelser og mudderskred og rigtig mange har mistet livet eller deres bolig.
  Derfor samler bosnierne i Kolding ind til ofrene i deres hjemland - tøj, sengetøj, legetøj og konserves.
  Tingene bliver pakket på lastbiler og kørt til Balkan på torsdag.
  
  